Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: 1997. évi CXLIV. törvény módosítása
Paragraph Index: 189

(2) Ha a részvénytársaság a saját részvények megszerzése során törvénybe ütközõ módon járt el, köteles a részvények elidegenítésérõl — legkésõbb azok megszerzésétõl számított egy éven belül — gondoskodni. Ha a részvénytársaság a törvényben elõírt elidegenítési kötelezettsége teljesítését elmulasztotta, haladéktalanul intézkednie kell a részvények bevonása és a részvénytársaság alaptõkéjének a 258. § (1) bekezdés szerinti módon történõ leszállítása érdekében. 226/E. § A részvénytársaság a megszerzett saját részvény alapján szavazati jogot nem gyakorolhat, a saját részvényt a határozatképesség megállapításánál, valamint a jegyzési elsõbbségi jog gyakorlásával összefüggésben is figyelmen kívül kell hagyni. A saját részvényre esõ osztalékot — ha az alapító okirat (alapszabály) eltérõen nem rendelkezik — az osztalékra jogosult részvényeseket megilletõ részesedésként kell részvényeik arányában számításba venni. Az osztalékra való jogosultság szabályai megfelelõen alkalmazandók a részvénytársaság megszûnése esetén a társasági vagyon felosztása során is. 226/F. § (1) A 226/A—226/E. §-oknak a részvénytársaságra irányadó rendelkezéseit kell alkalmazni azokban az esetekben is, amikor a részvénytársaság részvényeit olyan részvénytársaság vagy korlátolt felelõsségû társaság szerzi meg, amelyben a részvénytársaság — közvetlenül vagy közvetve — a szavazatok több mint ötven százalékával vagy meghatározó befolyással rendelkezik.

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes